Αθήνα, Πέμπτη 10 Σεπτεμβρίου 2020

**Ολοκληρώθηκε το 11ο Συνέδριο Τεχνητής Νοημοσύνης (SETN2020)**

**με διεθνή συμμετοχή και διοργάνωση από την
 Ελληνική Εταιρεία Τεχνητής Νοημοσύνης και το ΕΚΕΦΕ Δημόκριτος**

Περισσότεροι από τριακόσιοι σύνεδροι συμμετείχαν διαδικτυακά στο συνέδριο **Τεχνητής Νοημοσύνης (ΤΝ)** που διοργανώθηκε για **11η φορά από την Ελληνική Εταιρεία Τεχνητής Νοημοσύνης (ΕΕΤΝ)** σε συνεργασία με το **Ινστιτούτο Πληροφορικής και Τηλεπικοινωνιών του ΕΚΕΦΕ Δημόκριτος και τα τμήματα Πληροφορικής του Οικονομικού Παν. Αθηνών, Πληροφορικής & Τηλεματικής του Χαροκόπειου Πανεπιστημίου, και Πληροφορικής και Τεχνολογίας Υπολογιστών του Παν. Δυτικής Αττικής.**

Στο τριήμερο συνέδριο που πραγματοποιήθηκε, διαδικτυακά για πρώτη φορά στην ιστορία του, από τις 2 έως τις 4 Σεπτεμβρίου 2020 εκπέμποντας ζωντανά από το ΕΚΕΦΕ Δημόκριτος στην Αθήνα, έλαβαν μέρος περισσότεροι από 70 ομιλητές Ελληνικών και ξένων Πανεπιστημίων και Ερευνητικών Κέντρων μαζί με εξέχοντες [προσκεκλημένους ομιλητές](https://setn2020.eetn.gr/program/invited-talks/) στον τομέα της Τεχνητής Νοημοσύνης όπως:

* Καθ. Θεόδωρος Ευγενίου, INSEAD, Γαλλία
* Καθ. Vincent Müller, Technical University of Eindhoven, Ολλανδία
* Καθ. Θέμης Παλπανάς, University of Paris, Γαλλία
* Καθ. Γιάννης Αλοίμονος, University of Maryland, ΗΠΑ

Παράλληλα οργανώθηκαν 4 workshops αξιοποίησης της ΤΝ σε θέματα Μόδας, Games, Internet of Things, Φυσικών Επιστημών και Τεχνολογίας καθώς και μία ειδική εκδήλωση για θέματα ΤΝ που απασχολούν τη Νομική Επιστήμη, χορηγία της ΕΕΤΝ.

Το συνέδριο άνοιξε ο **Δρ. Κωνσταντίνος Σπυρόπουλος, Πρόεδρος της ΕΕΤΝ** κ**αι Ομότιμος Ερευνητής στο Ινστιτούτο Πληροφορικής και Τηλεπικοινωνίων του ΕΚΕΦΕ Δημόκριτος,** μαζί με τον **Καθ. Βασίλειο Διγαλάκη, Υφυπουργό Παιδείας και Θρησκευμάτων** αρμόδιο για θέματα Ανώτατης Εκπαίδευσης, βαθύ γνώστη και ερευνητή σε θέματα Τεχνολογίας και Τεχνητής Νοημοσύνης.

Ο Δρ. Σπυρόπουλος σημειώνει: ‘*Στην εποχή της ΤΝ ο ρόλος των εξειδικευμένων Επιστημόνων και Ερευνητών της ΤΝ είναι ιδιαίτερο σημαντικός. Οι εμπειρίες και γνώσεις τους είναι απαραίτητες για τη σωστή κατανόηση, χρήση και αξιοποίηση των εργαλείων και συστημάτων που ενσωματώνουν τεχνολογίες ΤΝ*.’

Η ΕΕΤΝ εκπροσωπώντας την ευρύτερη ερευνητική κοινότητα της Τεχνητής Νοημοσύνης στην Ελλάδα, και αναγνωρίζοντας το πόσο αναμένεται να επηρεάσει σημαντικά όλους τους τομείς δράσης, τόσο στον ιδιωτικό όσο και στο δημόσιο τομέα και την ευρύτερη κοινωνία, προσκάλεσε εκπροσώπους από όλα τα Υπουργεία ώστε να μπορέσουν να ενημερωθούν αρμοδίως για τις ευκαιρίες και τις προκλήσεις της ΤΝ.

**Σημειώσεις προς Δημοσιογράφους:**

- Υπεύθυνη Επικοινωνίας για το Ινστιτούτο Πληροφορικής & Τηλεπικοινωνιών, ΕΚΕΦΕ Δημόκριτος: Έλενα Γαλυφιανάκη, egalif@iit.demokritos.gr, 210 650 3197

- Banner και φωτογραφίες σε επισύναψη προς χρήση σας.

**Ακολουθήστε μας στο διαδίκτυο:**

Ιστοσελίδα συνεδρίου SETN2020: <https://setn2020.eetn.gr/>

Ιστοσελίδα Ινστιτούτου Πληροφορικής & Τηλεπικοινωνιών: <https://www.iit.demokritos.gr/>